hu hu hu hu hu hu hu hu en hu hu hu hu hu hu hu hu hu en hu en hu fr hu hu hu fr hu hu hu hu hu hu en hu fr hu hu hu hu hu hu fr hu hu hu hu hu hu fr cs hu hu hu hu hu hu hu fr hu fr hu hu hu hu hu hu hu hu hu hu hu fr hu fr cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt ca fi hu de de de hu fr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu eo en cs de hu hu fr fr hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu ca pt hu hu hu hu en en en en cs en en cs cs en cs cs cs cs cs cs cs cs cs cs cs cs cs da cs cs cs da et cs cs da pt ru en uk pt ru en en en pt ru pt pl ru ru uk uk uk en en uk uk pt ru ru pl pt ru pt it en en en en en en en en en en en pl pl pl hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar en ru ca de es fa fr lt id it ja ko pl ru sv tr fy zh hu hu hu hu hu hu hu hu hu hu
2007-es cannes-i fesztivál – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. március 30.
Ugrás a navigációhoz Ugrás a kereséshez
Ebben a szócikkben a japán nevek magyaros átírásban és keleti névsorrendben szerepelnek.
Ebben a szócikkben a mandarin, illetve kantoni nyelvű szavak nemzetközi, illetve magyaros átírása között ide kattintva szabadon lehet választani.
Vetítésre érkezik a fesztivál közönsége
My Blueberry Nights – A távolság íze
4 hónap, 3 hét, 2 nap
A fesztivál 60. évfordulós díja
A 60. cannes-i filmfesztivált 2007. május 16. és május 27. között rendezték meg Stephen Frears brit filmrendező elnökletével. A megnyitóest házigazdája Diane Kruger német színésznő volt, aki anyanyelvén kívül franciául és angolul is köszöntötte a mintegy 2400 díszvendéget. A rangos filmes eseményt hivatalosan Su Csi (Shu Qi) tajvani színésznő és Manoel de Oliveira portugál filmrendező közösen nyitotta meg. A hivatalos versenyprogramban 22 nagyjátékfilm és 11 rövidfilm szerepelt; az Un certain regard szekcióban 19 játékfilm, a Cinéfondation keretében 16, míg versenyen kívül 12 új és 26 filmtörténeti alkotást vetítettek. A párhuzamos rendezvények Kritikusok Hete szekciójában 7 nagyjátékfilmet, 7 rövidfilmet és külön vetítéseken további 11 alkotást mutattak be, a Rendezők Kéthete elnevezésű szekció keretében pedig 23 nagyjátékfilm, 10 kisfilm és külön vetítéseken 3 alkotás vetítésére került sor.
1 A 2007. évi fesztivál
Stephen Frears, a zsűri elnöke
A Tiszteletbeli Pálmás Jane Fonda
Aki előtt tisztelettel adóztak: Laurence Olivier
A jubileumi rendezvény szervezői igyekeztek Cannes-ban már jól ismert, jelentős alkotókat felsorakoztatni, így a hivatalos válogatásba meghívott rendezők között megtalálható volt Vóng Ká-vaj (Wong Kar Wai), Quentin Tarantino, Emir Kusturica, Gus Van Sant. Steven Soderbergh és Michael Moore, valamint a U2 rockegyüttes „házi rendezőjének” számító Mark Pellington.
Mivel a fesztivál elsősorban a művészekről szól, a fesztivál nekik kíván emléket állítani. 35 világhírű filmrendezőt kértek fel (többek között Lars von Trier, Wim Wenders, Roman Polański, Aki Kaurismäki és David Cronenberg), hogy minden megkötés nélkül készítsenek háromperces rövidfilmet a „moziterem” témakörben, amelyet Mindenkinek a maga mozija (Chacun son cinéma) címmel összeszerkesztettek. A négy nyelven (angol, francia, spanyol, mandarin) mozikba kerülő film világpremierjét Cannes-ban tartották.
A hivatalos program nyitófilmje Vóng Ká-vaj (Wong Kar Wai) My Blueberry Nights – A távolság íze című versenyfilmje, míg a zárófilm a kanadai Denys Arcand L'âge des ténèbres című, versenyen kívül vetített alkotása volt. A bejelentett menetrendtől eltérően a fesztivál közben hívták meg a hivatalos programba külön vetítésre az aktualitással bíró Bunt. Gyelo Litvinyenko című dokumentumfilmet, melyet Andrej Nekraszov és Olga Konszkaja rendezett.
A rendezvénysorozat keretében fesztivállátogatók előadást hallgathattak Martin Scorsesetől (Filmlecke), Sergio Castellitótól (Színészlecke), valamint Howard Shore-tól és David Cronenbergtől (Zenei lecke).
A filmes örökséget felkaroló Cannes-i Klasszikusok szekció három esemény (Martin Scorsese ötlete alapján, a filmvilág – elsősorban afrikai, dél-amerikai, ázsiai és közép-európai – mesterműveinek restaurálásáért és megőrzéséért tevékenykedő World Cinema Foundation létrehozása, John Wayne 100. születésnapja, valamint az ugyancsak 100. éve született Laurence Olivier Shakespeare-alakításai), négy filmről szóló dokumentumfilm, továbbá restaurált kópiák bemutatása köré szerveződött. Fővédnöki szerepét Andrzej Wajda vállalta el, akinek bemutatták Csatorna című filmje restaurált kópiáját. A Tizenkét dühös ember vetítésével emléket állítottak Henry Fonda amerikai színésznek, lánya Jane Fonda jelenlétében, aki – a fesztivál történetében negyedikként – Tiszteletbeli Pálmát kapott életműve és „harcos elkötelezettsége” elismeréseként.
A verseny fődíját a román Cristian Mungiu vehette át Jane Fondától 4 hónap, 3 hét, 2 nap című művészfilmjéért; a mustra 60. évfordulós díját a Paranoid Park rendezője, Gus Van Sant kapta. A zsűri a japán Kavasze Naomi Siratóerdő című filmjének ítélte oda a nagydíjat; a legjobb női alakítás díját Jeon Do-yeon (Rejtett napfény), a legjobb férfi alakításét Konstantin Lavronenko (Izgnanie) vehette át. A jubileumi fesztivál legjobb rendezője Julian Schnabel festőművész-filmrendező lett (Szkafander és pillangó).
19 évvel Szabó István Hanussen című filmje után 2007-ben ismét szerepelt magyar film a versenyprogramban: Tarr Béla A londoni férfi című, francia–német–brit–magyar koprodukcióban készült alkotása. A forgatókönyvet Krasznahorkai Lászlóval együtt írta Georges Simenon azonos című bűnügyi regényéből, a főbb szerepekben Miroslav Krobottal, Tilda Swintonnal, Derzsi Jánossal, Szirtes Ágival és Lázár Katival. A fekete-fehér film vegyes fogadtatásban részesült. A fesztiválra kiutazott hivatalos delegáció tagja volt a film rendezője és társrendezője, Hranitzky Ágnes, valamint Téni Gábor producer, Víg Mihály zeneszerző, Derzsi János és Lénárt István főszereplők.[1]
A jubileumi fesztivál iránti fokozott érdeklődést sikeresen használta ki a mustra idején megrendezett filmvásár, amelyre 4082 produkciós vagy forgalmazó cég, illetve nemzetközi ügynökség képviseletében 10 491 filmes szakember érkezett 92 országból, összesen 5157 filmet kínálva forgalmazásra. Megerősödött a latin-amerikai és ázsiai részvétel: a filmek mindössze 45%-a volt európai és 30%-a egyesült államokbeli; az ázsiaiak részaránya elérte a 12%-ot, míg latin-amerikaiaké a 6%-ot. A vásár keretében 899 filmet vetítettek le, közülük 551-et világpremierként.
Május 26-án immár ötödik alkalommal tartották meg az „Európa-napot”, melynek keretében összegyűltek Cannes-ban az Európai Unió kulturális miniszterei és filmes szaktekintélyei, hogy politikai megoldást találjanak a megváltozott digitális környezet kihívásaira.
A párhuzamos szekciókban nagyrészt elsőfilmes rendezők alkotásai szerepeltek, közülük nagy sikert aratott mind a kritika, mind a közönség körében a Kritikusok Hetén vetített Medúzák, Etgar Keret és Shira Geffen alkotása, a nyolc elsőfilmest felvonultató Rendezők Kéthete rendezvényen pedig Gaël Morel Utána című drámája, Catherine Deneuve főszereplésével, valamint Sandrine Bonnaire megindító dokumentumfilmje a Neve: Sabine. E szekcióból került ki az Arany Kamera zsűrijének külön dicséretét elnyerő alkotás, Anton Corbijn Control című filmje. Bemutatták William Friedkin 1980-ban forgatott Portyán című krimijének HD minőségben restaurált kópiáját, s tisztelegtek A piros léggömb Oscar-díjas rendezője, Albert Lamorisse előtt, világhírű kisfilmjének, valamint a Crin blanc, cheval sauvage című rövidfilmjének újbóli vetítésével. A programban szereplő filmeken felül a rendezvény alapítója, a francia Filmrendezők Szövetsége (SRF) kérésére levetítették még Alain Cavalier 1986-os cannes-i zsűri-díjas Thérese története című filmjét, mivel a szervezet akkor adta át a művész részére az Arany Hintó díjat.
Stephen Frears, filmrendező –  Egyesült Királyság – a zsűri elnök
Abderrahmane Sissako, filmrendező –  Mauritánia
Maggie Cheung, színésznő – Hongkong)
Marco Bellocchio, filmrendező –  Olaszország
Maria de Medeiros, színésznő, filmrendező –  Portugália
Michel Piccoli, színész, filmrendező –  Franciaország
Orhan Pamuk, író –  Törökország
Sarah Polley, színésznő, filmrendező –  Kanada
Toni Collette, színésznő –  Ausztrália
Csia Csang Ko (Jia Zhang Ke), filmrendező –  Kína – a zsűri elnöke
Deborah Nadoolman Landis, kosztümtervező –  Amerikai Egyesült Államok
Dominik Moll, filmrendező –  Franciaország
Jean-Marie Gustave Le Clézio, író –  Franciaország
Niki Karimi, színésznő –  Irán
Pascale Ferran, filmrendező –  Franciaország – a zsűri elnöke
Jasmine Trinca, színésznő –  Olaszország
Cristi Puiu, filmrendező –  Románia
Kent Jones, forgatókönyvíró –  Amerikai Egyesült Államok
Pien Csin (边琴, Bian Qin), kritikus –  Kína
Pavel Szemjonovics Lungin, filmrendező –  Oroszország – a zsűri elnöke
Julie Bertucelli, filmrendező –  Franciaország
Clotilde Courau, színésznő –  Franciaország
Renato Berta, operatőr –  Svájc
A legjobb színésznő, a koreai Jeon Do-yeon
Angelina Jolie és Brad Pitt
Elizabeth Hurley és Valentino Garavani
Javier Bardem és a Coen testvérek
Egy starlette a fotósok gyűrűjében
4 luni, 3 saptamini si 2 zile (4 hónap, 3 hét, 2 nap)[2] – rendező: Cristian Mungiu
A londoni férfi – rendező: Tarr Béla
Alexandra – rendező: Alekszandr Nyikolajevics Szokurov
Auf der Anderen Seite (A másik oldalon) – rendező: Fatih Akın
Grindhouse – Death Proof (Grindhouse – Halálbiztos) – rendező: Quentin Tarantino
Import/Export (Import Export) – rendező: Ulrich Seidl
Izgnanie – rendező: Andrej Zvjagincev
Le scaphandre et le papillon (Szkafander és pillangó) – rendező: Julian Schnabel
Les chansons d'amour (Szerelmesdalok) – rendező: Christophe Honoré
Milyang (Rejtett napfény) – rendező: Lee Chang-dong
Mogari no mori (Siratóerdő) – rendező: Kavasze Naomi
My Blueberry Nights (My Blueberry Nights – A távolság íze) – rendező: Vóng Ká-vaj (Wong Kar Wai)
No Country for Old Men (Nem vénnek való vidék) – rendező: Joel és Ethan Coen
Paranoid Park – rendező: Gus Van Sant
Persépolis (Persepolis) – rendező: Marjane Satrapi és Vincent Paronnaud
Soom (Lélegzet) – rendező: Kim Ki-Duk
Stellet Licht (Csendes fény) – rendező: Carlos Reygadas
Tehilim – rendező: Raphaël Nadjari
Une vieille maîtresse (Az utolsó úrnő) – rendező: Catherine Breillat
We Own the Night (Az éjszaka urai) – rendező: James Gray
Zavet (Az ígéret szép szó) – rendező: Emir Kusturica
Zodiac (Zodiákus) – rendező: David Fincher
A Mighty Heart (Hatalmas szív)[2] – rendező: Michael Winterbottom
L'âge des ténèbres – rendező: Denys Arcand
Ocean’s Thirteen (Ocean’s Thirteen – A játszma folytatódik) – rendező: Steven Soderbergh
Sicko – rendező: Michael Moore
Brando – rendező: Mimi Freedman és Leslie Greif
Die Abenteuer des Prinzen Achmed (Ahmed herceg kalandjai) – rendező: Lotte Reiniger
Donne-moi tes yeux – rendező: Sacha Guitry
Dracula (Drakula) – rendező: Terence Fisher
Hamlet – rendező: Laurence Olivier
Henry V (V. Henrik) – rendező: Laurence Olivier
Hondo[3] – rendező: John Farrow
Kanal (Csatorna) – rendező: Andrzej Wajda
La bandera (A spanyol légió)[4] – rendező: Julien Duvivier
Limite (Határ) – rendező: Mario Peixoto
Man of Cinema: Pierre Rissient – rendező: Todd McCarthy
Maurice Pialat, L’amour existe – rendező: Anne-Marie Faux és Jean-Pierre Devillers
Mikey and Nicky (Mikey és Nicky) – rendező: Elaine May
Never Apologize – A personal Visit with Lindsay Anderson – rendező: Mike Kaplan
Pădurea spânzuraților (Akasztottak erdeje I-II.) – rendező: Liviu Ciulei
Pourquoi Israel – rendező: Claude Lanzmann
Richard III (III. Richárd) – rendező: Laurence Olivier
Rio Bravo – rendező: Howard Hawks
Suspiria (Sóhajok) – rendező: Dario Argento
Transes – rendező: Ahmed El Maanouni
Twelve Angry Men (Tizenkét dühös ember) – rendező: Sidney Lumet
Yeolnyeomun[5] – rendező: Shin Sang-ok
Yoyo – rendező: Pierre Étaix
Boarding Gate (Amatőr bérgyilkos) – rendező: Olivier Assayas
Go Go Tales – rendező: Abel Ferrara
U2 3D (U2 3D) – rendező: Catherine Owens és Mark Pellington
11th Hour (Az utolsó óra) – rendező: Leila Conners Petersen és Nadia Conners
Ho Fengming (和鳳鳴, He Fengming) – rendező: Vang Ping (王兵, Vang Ping)
Retour en Normandie – rendező: Nicolas Philibert
The War – rendező: Ken Burns és Lynn Novick
Boxes – rendező: Jane Birkin
Centochiodi (Száz szög) – rendező: Ermanno Olmi
Roman de gare (Bestseller) – rendező: Claude Lelouch
Ulzhan – rendező: Volker Schlöndorff
Actrices (Színésznők) – rendező: Valeria Bruni Tedeschi
Am Ende kommen Touristen (A végén turisták jönnek)[2] – rendező: Robert Thalheim
Bikur Ha-Tizmoret (A zenekar látogatása) – rendező: Eran Kolirin
California Dreamin' – rendező: Cristian Nemescu
Calle Santa Fe – rendező: Carmen Castillo
Du levande (Te, aki élsz) – rendező: Roy Andersson
El baño del Papa (Ahová a Pápa is gyalog jár) – rendező: Enrique Fernández és César Charlone
Et toi t'es sur qui? – rendező: Lola Doillon
Kuaile Gongchang – rendező: Ekachai Uekrongtham
L’avocat de la terreur (A terror ügyvédje) – rendező: Barbet Schroeder
La soledad – rendező: Jaime Rosales
Le voyage du ballon rouge[6] – rendező: Hou Hsziao-hszien (侯孝賢, Hou Hsiao-hsien)
Magnus (Magnus) – rendező: Kadri Kõusaar
Mang csing (Mang jing) – rendező: Li Jang (Li Yang)
Mio fratello è figlio unico (Testvérem egyedüli gyerek) – rendező: Daniele Luchetti
Mister Lonely (Imitátorok) – rendező: Harmony Korine
Munyurangabo – rendező: Lee Isaac Chung
Naissance des pieuvres (Vízi liliomok) – rendező: Céline Sciamma
Una novia errante – rendező: Ana Katz
Ah ma – rendező: Anthony Chen
Arka (Bárka) – rendező: Grzegorz Jonkajtys
Gia to onoma tou spourgitiou – rendező: Kyros Papavassiliou
Het zusje – rendező: Marco van Geffen
My Dear Rosseta – rendező: Yang Hae-hoon
Résistance aux tremblements – rendező: Olivier Hems
Run – rendező: Mark Albiston
Spegelbarn – rendező: Erik Rosenlund
The Last 15 – rendező: Antonio Campos
The Oate’s Valor – rendező: Tim Thaddeus Cahill
Ver llover – rendező: Elisa Miller
A Réunion – rendező: Hong Sung-hoon (Korean Academy of Film Arts,  Dél-Korea)
Aditi Singh – rendező: Mickael Kummer (Le Fresnoy,  Franciaország)
Ahora todos parecen contentos – rendező: Gonzalo Tobal (Universidad del Cine,  Argentína)
Berachel bitha haktana – rendező: Efrat Corem (Sapir Academic College,  Izrael)
Chinese Whispers – rendező: Raka Dutta (Satyajit Ray Film & Television Institute,  India)
For the Love of God – rendező: Joseph Tucker (National Film and Television School,  Egyesült Királyság)
Goyta – rendező: Joanna Jurewicz (New York University,  Amerikai Egyesült Államok)
Halbe Stunden – rendező: Nicolas Wackenbartg (Deutsche Film- und Fernsehakademie Berlin,  Németország)
Minus – rendező: Pavle Vuckovic (Fakultet Dramskih Umetnosti,  Szerbia)
Mish'Olim – rendező: Hagar Ben-Asher (Minshar School,  Izrael)
Neosztorozsnoszty – rendező: Alexandr Kugel (VGIK,  Oroszország)
Rondo – rendező: Marja Mikkonen (Finnish Academy of Fine Arts,  Finnország)
Zsu tao (Ru dao) – rendező: Csen Tao (Chen Tao) (Beijing Film Academy,  Kína)
Saba – rendező: Thereza Menezes és Gregorio Graziosi (FAAP University,  Brazília)
Triple 8 Palace – rendező: Alexander Ku (New York University,  Amerikai Egyesült Államok)
Vita di Giacomo – rendező: Luca Governatori (La Fémis,  Franciaország)
A Via Láctea – rendező: Lina Chamie
Funuke domo, kanasimi no ai vo miszero – rendező: Josida Daihacsi
Meduzot (Medúzák)[2] – rendező: Etgar Keret és Shira Geffen
Nos retrouvailles (Apám után) – rendező: David Oelhoffen
Párpados azules – rendező: Ernesto Contreras
Voleurs de chevaux – rendező: Micha Wald
XXY – rendező: Lucía Puenzo
Both – rendező: Bass Bre’che
Fog – rendező: Peter Salmon
La route, la nuit – rendező: Marine Alice Le Du
Madame Tutli-Putli – rendező: Chris Lavis és Maciek Szczerbowski
Rabbit Troubles – rendező: Kamen Kalev és Dimitar Mitovski
Saliva – rendező: Esmir Filho
Um ramo – rendező: Juliana Rojas és Marco Dutra
A l’intérieur (A betolakodó) – rendező: Alexandre Bustillo és Julien Maury
Chambre 616 – rendező: Frédéric Pelle
Déficit – rendező: Gael García Bernal
El asaltante – rendező: Pablo Fendrik
El orfanato (Árvaház) – rendező: Juan Antonio Bayona
Expired (Parkolópályán) – rendező: Cecilia Miniucchi
Héros – rendező: Bruno Merle
Malos hábitos (Rossz szokások) – rendező: Simón Bross
Primrose Hill – rendező: Mikhaël Hers
Problemt sz komarite i drugi istorii[7] (A szúnyogirtás és más történetek) – rendező: Andrej Paunov
Situation Frank – rendező: Patrik Eklund
Après lui (Utána)[2] – rendező: Gaël Morel
Avant que j'oublie (Mielőtt elfelejtem) – rendező: Jacques Nolot
Chop Shop (Chop Shop – A londoni műhely) – rendező: Ramin Bahrani
Control – rendező: Anton Corbijn
Dai-Nihonjin[8] (A legnagyobb japán) – rendező: Macumoto Hitosi
Elle s'appelle Sabine (Neve: Sabine) – rendező: Sandrine Bonnaire
Foster Child – rendező: Brillante Mendoza
Garage (Garázs) – rendező: Leonard Abrahamson
Gegenüber (Kínzó együttlét) – rendező: Jan Bonny
La France (La France) – rendező: Serge Bozon
La influencia – rendező: Pedro Aguilera
La question humaine – rendező: Nicolas Klotz
Mutum – rendező: Sandra Kogut
O Estado do Mundo – rendező: Ayisha Abraham, Chantal Akerman, Pedro Costa, Vicente Ferraz, Vang Ping (王兵, Wang Bing) és Apichatpong Weerasethakul
Ploy – rendező: Ratanaruang Pen-ek
PVC-1 (PVC-1) – rendező: Spiros Stathoulopoulos
Savage Grace (Kegyetlen báj) – rendező: Tom Kalin
Smiley Face (Besütizve) – rendező: Gregg Araki
Sukkar banat (Karamell) – rendező: Nadine Labaki
Tout est pardonné – rendező: Mia Hansen-Løve
Un homme perdu (Elveszett ember) – rendező: Danielle Arbid
Yumurta (Jumurta - Egy falusi temetés)[9] – rendező: Semih Kaplanoglu
Zoo – rendező: Robinson Devor
Avant pétalos grillados – rendező: Velasco Broca
Candy Boy – rendező: Pascal-Alex Vincent
China, China – rendező: João Pedro Rodrigues és João Rui Guerra da Mata
Entracte – rendező: Yann Gonzalez
Hoguera – rendező: Andrés Baiz
Même pas mort (Rosszabb mint egy fiú) – rendező: Claudine Natkin
Mota shel shula – rendező: Asaf Korman
Silêncio – rendező: François-Jacques Ossang
superDONG – rendező: Yue Weng Pok
Tel père, telle fille – rendező: Sylvie Ballyot
Crin blanc: Le cheval sauvage – rendező: Albert Lamorisse
Cruising (Portyán) – rendező: William Friedkin
Le ballon rouge (A piros léggömb) – rendező: Albert Lamorisse
Az Arany Pálmás és FIPRESCI-díjas Cristian Mungiu
A 60. évfordulós díj tulajdonosa, Gus Van Sant
Arany Pálma: 4 luni, 3 saptamini si 2 zile (4 hónap, 3 hét, 2 nap) – rendező: Cristian Mungiu
Nagydíj: Mogari no mori (Siratóerdő) – rendező: Kavasze Naomi
A fesztivál 60. évfordulós díja: Paranoid Park – rendező: Gus Van Sant
Persépolis (Persepolis) – rendező: Marjane Satrapi és Vincent Paronnaud
Stellet Licht (Csendes fény) – rendező: Carlos Reygadas
Legjobb rendezés díja: Le scaphandre et le papillon (Szkafander és pillangó) – rendező: Julian Schnabel
Legjobb női alakítás díja: Jeon Do-yeon – Milyang
Legjobb férfi alakítás díja: Konstantin Lavronenko – Izgnanie
Legjobb forgatókönyv díja: Auf der Anderen Seite (A másik oldalon) – forgatókönyvíró- rendező: Fatih Akın
Un Certain Regard-díj: California Dreamin' – rendező: Cristian Nemescu
Un Certain Regard zsűri különdíja: Actrices (Színésznők) – rendező: Valeria Bruni Tedeschi
Un Certain Regard zsűri kedvence: Bikur Ha-Tizmoret (A zenekar látogatása) – rendező: Eran Kolirin
Arany Pálma (rövidfilm): Ver llover – rendező: Elisa Miller
A zsűri különdíja (rövidfilm):
Ah ma – rendező: Anthony Chen
Run – rendező: Mark Albiston
A Cinéfondation első díja: Ahora todos parecen contentos – rendező: Gonzalo Tobal
A Cinéfondation második díja: Zsu tao (Ru dao) – rendező: Csen Tao (Chen Tao)
A Cinéfondation harmadik díja:
A Réunion – rendező: Hong Sung-hoon
Minus – rendező: Pavle Vuckovic
Arany Kamera: Meduzot (Medúzák)[10] – rendező: Etgar Keret és Shira Geffen
Arany Kamera – Külön dicséret: Control[11] – rendező: Anton Corbijn
Tiszteletbeli Pálma: Jane Fonda
4 luni, 3 saptamini si 2 zile (4 hónap, 3 hét, 2 nap) – rendező: Cristian Mungiu
Bikur Ha-Tizmoret (A zenekar látogatása)[12] – rendező: Eran Kolirin
Elle s'appelle Sabine (Neve: Sabine)[11] – rendező: Sandrine Bonnaire
Technikai nagydíj: Janusz Kamiński operatőr – Le scaphandre et le papillon (Szkafander és pillangó)
Ökumenikus zsűri díja: Auf der Anderen Seite (A másik oldalon) – rendező: Fatih Akin
Ifjúság díja: Bikur Ha-Tizmoret (A zenekar látogatása)[12] – rendező: Eran Kolirin
François Chalais-díj: A Mighty Heart (Hatalmas szív) – rendező: Michael Winterbottom
Chopard Trófea: Archie Panjabi, Nick Cannon
Anouk Aimée, Fanny Ardant, Asia Argento, Claudine Auger, Javier Bardem, Gael García Bernal, Juliette Binoche, Jane Birkin, Jean-Claude Brialy, Josh Brolin, Patrick Bruel, Gerard Butler, Claudia Cardinale, Vincent Cassel, Csang Ce-ji (Zhang Ziyi), Geraldine Chaplin, George Clooney, Daniel Craig, Jean-Claude Van Damme, Matt Damon, Rosario Dawson, Alain Delon, Julie Delpy, Catherine Deneuve, Gérard Depardieu, Leonardo DiCaprio, Minnie Driver, Faye Dunaway, Robert Duvall, Vanessa Ferlito, Louis Garrel, Tsui Hark, Isabelle Huppert, Elizabeth Hurley, Angelina Jolie, Norah Jones, Tommy Lee Jones, Patricia Kaas, Mathieu Kassovitz, Doutzen Kroes, Diane Kruger, Bernadette Lafont, Jude Law, Gong Li, Andy MacDowell, Sophie Marceau, Chiara Mastroianni, Rose McGowan, Helen Mirren, Taylor Momsen, Julianne Moore, Ermanno Olmi, Krzysztof Penderecki, Brad Pitt, Aisvarja Rai, Charlotte Rampling, Robert Rodríguez, Mickey Rourke, Kurt Russell, Ludivine Sagnier, Claudia Schiffer, Hanna Schygulla, Jason Statham, Sharon Stone, Max Von Sydow, Tilda Swinton, Quentin Tarantino, Paolo Taviani, Vittorio Taviani, Kerry Washington, Lambert Wilson, Michelle Yeoh, Billy Zane, Príti Zinta, Príti Zinta
↑ A magyar film külföldön – Fesztiválok. In Filmévkönyv 2008: A magyar film 2007-ben. Budapest: Magyar Nemzeti Filmarchívum. 2008.  260. o. arch Hozzáférés: 2021. jan. 30. PDF (107 MB) ISSN 0230-2047
↑ a b c d e Zárójelben a magyarországi filmbemutató, illetve DVD-forgalmazás címe (forrás: PORT.hu, Interaktív filmkatalógus és kritikus tömeg), kiegészítve a Filmvilág adatbázisában található magyar címekkel.
↑ A vetítés eredeti, háromdimenziós (3D) módon történt.
↑ Előfordul még A zászló címmel is.
↑ A restaurált kópia Bound by Chastity Rules angol címmel vett részt a rendezvényen .
↑ A rendezvényen A la recherche du ballon rouge munkacímmel szerepelt.
↑ A rendezvényen The Mosquito Problem and Other Stories nemzetközi angol címmel szerepelt.
↑ A rendezvényen Dai-Nipponjin promóciós címmel szerepelt.
↑ Előfordul Jumurta, illetve A tojás címmel is.
↑ A Kritikusok Hete szekcióban mutatták be.
↑ a b A Rendezők Kéthete szekcióban mutatták be.
↑ a b Az Un certain regard szekcióban mutatták be.
A Wikimédia Commons tartalmaz 2007-es cannes-i fesztivál témájú médiaállományokat.
A cannes-i fesztivál hivatalos honlapja (angolul), (arabul), (franciául), (japánul), (kínaiul), (oroszul), (portugálul) és (spanyolul)
Cannes Film Festival Archiválva 2010. április 11-i dátummal a Wayback Machine-ben (angolul) (IMDb)
Kritikusok Hete honlapja (angolul), (franciául)
Rendezők Kéthete honlapja (angolul), (franciául)
Legjobb női alakítás díja
Legjobb férfi alakítás díja
A cannes-i fesztivál zsűrielnökei
Filmművészet-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=2007-es_cannes-i_fesztivál&oldid=24811460”
Szócikkek japán nyelvű tartalommal
Szócikkek mandarin nyelvű tartalommal
Szócikkek kantoni nyelvű tartalommal
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 30., 16:26
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.